ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3054/97 υποβολή: Amedeo Amadeo (NI) προς την Επιτροπή (2 Οκτωβρίου 1997)

Θέμα: Μεταρρύθμιση της ΚΟΑ για το ελαιόλαδο

Η ερώτηση αφορά την «Ανακοίνωση προς το Συμβούλιο Υπουργών και το Ευρωπαϊκό Κοινοβούλιο για τον τομέα της ελιάς και του ελαιόλαδου (συμπεριλαμβανομένων οικονομικών, πολιτισμικών, περιφερειακών, κοινωνικών και περιβαλλοντικών ζητημάτων), την υφιστάμενη κοινή οργάνωση της αγοράς, την ανάγκη μεταρρύθμισής της και τις προτεινόμενες λύσεις (έγγρ. COM(97) 0057 τελικό):

Από πολιτικής σκοπιάς, η πρόταση της Επιτροπής δεν προάγει την ανάπτυξη των παραδοσιακά ελαιοπαραγωγικών περιφερειών της Ευρωπαϊκής Κοινότητας.

Από οικονομικής σκοπιάς, δεν ενθαρρύνει την ανταγωνιστικότητα του τομέα της ευρωπαϊκής ελαιοκαλλιέργειας. Πράγματι, η πρόταση να θεσπιστεί η επιδότηση ανά δένδρο συνεπάγεται την εγκατάλειψη ελαιώνων που μπορούν να επιβιώσουν στο μέλλον, σημαντική πτυχή για τη διατήρηση της ευρωπαϊκής υπεροχής στον τομέα.

Από περιβαλλοντικής σκοπιάς, η θέσπιση του μηχανισμού της επιδότησης ανά δένδρο θα επιφέρει την εγκατάλειψη των καλλιεργειών, με συνεπαγόμενη αύξηση των κινδύνων οικολογικής υποβάθμισης.

Από κοινωνικής σκοπιάς, η ενίσχυση στην παραγωγή εξασφαλίζει τα σημερινά επίπεδα απασχόλησης και προλαμβάνει την απομάκρυνση του πληθυσμού από την ύπαιθρο. Η θέσπιση του μηχανισμού της επιδότησης ανά δένδρο θα επιφέρει ουσιαστικά την εξαφάνιση των διαφόρων συστημάτων παραγωγικής εκμετάλλευσης των ελαιώνων, ορισμένοι εκ των οποίων είναι ζωτικής σημασίας για τις μικρές εκμεταλλεύσεις και τους μισθωτούς απασχολούμενους.

Ζητείται ως εκ τούτου να επανεξετασθεί το σύστημα της επιδότησης ανά δένδρο. λαμβανομένου κυρίως υπόψη του γεγονότος ότι ορισμένοι παραγωγείς μπορεί να μην προβαίνουν στη συγκομιδή της ελιάς αφού λαμβάνουν ούτως ή άλλως την ενίσχυση και γλυτώνουν παράλληλα το κόστος του εργατικού δυναμικού, ενώ άλλοι ενδέχεται να φυτεύουν ελαιόδενδρα απλώς και μόνο για να λαμβάνουν την ενίσχυση.

Απάντηση του κ. Fischler εξ ονόματος της Επιτροπής (20 Οκτωβρίου 1997)

Κατ'αρχήν, κρίνεται σκόπιμο να διευκρινιστεί ότι το σημείωμα σχετικά με τον τομέα του ελαιολάδου, στο οποίο αναφέρεται το αξιότιμο μέλος του Κοινοβουλίου, περιλαμβάνει διάφορες προτάσεις για τη μεταρρύθμιση της τρέχουσας κοινής οργάνωσης της αγοράς ελαιολάδου, μεταξύ των οποίων αυτή της επιδότησης ανά δένδρο.

Ως προς τη συγκεκριμένη αυτή επιλογή, η Επιτροπή θεωρεί ότι δεν είναι δυνατό να επέλθουν οι αρνητικές συνέπειες που εξέθεσε το αξιότιμο μέλος του Κοινοβουλίου (όπως η εγκατάλειψη των καλλιεργειών, η περιβαλλοντική υποβάθμιση ή το πρόβλημα εργατικού δυναμικού), καθώς η χορήγηση επιδότησης ανά δένδρο είναι δυνατόν να υπόκειται σε διάφορες προϋποθέσεις, μεταξύ των οποίων η υποχρεωτική συγκομιδή των καρπών της ελιάς.
ΓΡΑΠΤΗ ΕΡΩΤΗΣΗ E-2666/97 υποβολή: Klaus Lukas (NI) προς το Συμβούλιο (1 Σεπτεμβρίου 1997)

Θέμα: Πωλήσεις αφορολόγητων ειδών (duty-free)

Το Συμβούλιο απεφάσισε ότι το 1999 θα σταματήσουν οι πωλήσεις αφορολόγητων ειδών. Ως αιτία αναφέρθηκε, ότι οι εν λόγω πωλήσεις δεν ήταν συμβατές με την Ενιαία Αγορά. Στο πλαίσιο αυτό θα επιθυμούσα να υποβάλω στο Συμβούλιο τις ακόλουθες ερωτήσεις:

Ποιους στόχους έχει το Συμβούλιο με την εν λόγω απόφαση;

Μπορεί να επιτευχθούν αυτοί οι στόχοι με λογότερο δραστικά μέτρα;

Εάν ναι, ποια μέτρα μπορούν να θεωρηθούν ως επαρκή;

Εάν όχι, για ποιο λόγο;

Με ποιο τρόπο εμποδίζουν οι πωλήσεις αφορολόγητων ειδών την απρόσκοπτο λειτουργία της Ενιαίας Αγοράς;

Ποια στοιχεία διέθετε το Συμβούλιο για να λάβει την εν λογω απόφαση;

Πόσες θέσεις εργασίας αφορά η εν λόγω απόφαση του Συμβουλίου;

Πώς εκτιμούνται από το Συμβούλιο οι επιπτώσεις της απόφασης αυτής στον τομέα της πολιτικής απασχόλοσης;

Πώς εκτιμούνται σήμερα από το Συμβούλιο οι επιπτώσεις της απόφασης αυτής στον τομέα της πολιτικής απασχόλοσης;

Πώς δικαιολογεί το Συμβούλιο τη, με βάση ιδεολογικά και μόνο κίνητρα, κατάργηση χιλιάδων θέσεων εργασίας;

Θα δημιουργήσει το Συμβούλιο άλλες θέσεις εργασίας για αυτά τα άτομα, τα οποία έχασαν τη θέση εργασίας τους λόγω της ιδεολογικοποιημένης αυτής απόφασης;

Εάν ναι, πότε και πού θα δημιουργηθούν αυτές οι θέσεις εργασίας;

Πώς θα χρηματοδοτηθεί η δημιουργία αυτών των θέσεων απασχόλησης;

Εάν όχι, πως συμβιβάζονται παρόμοιες αποφάσεις, με τις πολυάριθμες δηλώσεις των διαφόρων Συμβουλίων, ότι θα καταβληθεί κάθε προσπάθεια για τη δημιουργία θέσεων απασχόλησης;

Κοινή απάντηση στις γραπτές ερωτήσεις Ε-2666/97 και Ε-2752/97 (7 Νοεμβρίου 1997)

Το Συμβούλιο παραπέμπει τους αξιότιμους κύριους Βουλευτές στην απάντηση που δόθηκε στη γραπτή ερώτηση Ε-1515/97 ((Βλέπε σελίδα 3. )).
ΓΡΑΠΤΗ ΕΡΩΤΗΣΗ E-3038/97 υποβολή: Amedeo Amadeo (NI) προς την Επιτροπή (1 Οκτωβρίου 1997)

Θέμα: Εισαγωγή διακρίσεων λόγω ηλικίας

Η ΔΔ θα έπρεπε να λάβει μέτρα κατά των διακρίσεων λόγω ηλικίας και να εγγράψει σχετικό άρθρο (6α) στη νέα Συνθήκη. Από τα έγγραφα που διαθέτω δεν μου φαίνεται ότι αυτό αληθεύει. Παρ' όλα αυτά, το πρόβλημα υπάρχει και, στις καθημερινές πρακτικές, βρισκόμαστε συνέχεια ενώπιον επεισοδίων με διακρίσεις. Και τούτο - προσοχή! - σε μία περίοδο όπου συνεχώς αυξάνεται, με λογαριθμική σχεδόν πρόοδο, ο μέσος όρος ηλικίας του ευρωπαίου πολίτη.

Ζητείται ως εκ τούτου από την Επιτροπή να παρέμβει προς την κατεύθυνση αυτή, και κυρίως σε ό,τι αφορά την εναρμόνιση των σχετικών κανόνων που ισχύουν στις προκηρύξεις διαγωνισμών και την τήρησή τους.

Απάντηση του κ. Flynn εξ ονόματος της Επιτροπής (24 Νοεμβρίου 1997)

Η Επιτροπή ενημερώνει τον αξιότιμο βουλευτή ότι η συνθήκη του Άμστερνταμ εισήγαγε μια νέα νομική βάση (νέο άρθρο 6 Α στη συνθήκη ΕΚ) για την έγκριση των κοινοτικών μέτρων που απαιτούνται για την καταπολέμηση, μεταξύ άλλων, των διακρίσεων λόγω ηλικίας.

Η Επιτροπή θα εξετάσει τις τυχόν ενέργειες που ενδείκνυνται σε αυτόν τον τομέα μετά την επικύρωση της συνθήκης του Άμστερνταμ.
ΓΡΑΠΤΗ ΕΡΩΤΗΣΗ E-3347/97 υποβολή: Frank Vanhecke (NI) προς την Επιτροπή (22 Οκτωβρίου 1997)

Θέμα: Το μισθολογικό κόστος των δημοσίων υπαλλήλων

Επ' ευκαιρία της συνεδρίασης των Υπουργών Οικονομικών στις 13 και 14 Σεπτεμβρίου 1997 στο Mondorf, οι Κάτω Χώρες ζήτησαν να μειωθεί η συνεισφορά τους στην Ένωση ισχυριζόμενες, βάσει εσωτερικού πίνακα, ότι η χώρα τους αποτελεί τον πρώτο καθαρό πληρωτή της Ένωσης. Απαντώντας ότι κάτι τέτοιο είναι δύσκολο να υπολογισθεί, ο βέλγος Υπουργός κ. Maystadt, ανέφερε το παράδειγμα των αμοιβών των υπαλλήλων των θεσμικών οργάνων της Ένωσης, που εκλαμβάνονται ως δαπάνες υπέρ του Βελγίου, ενώ ένα μέρος των αμοιβών αυτών, δαπανάται αναμφισβήτητα ή αποταμιεύεται από πολλούς εξ αυτών στη χώρα προέλευσής τους.

Είναι γνωστό ότι η Επιτροπή αρνείται να θεωρήσει τη συνολική συνεισφορά των κρατών μελών στην Ένωση ως ένα ποσό που θα πρέπει να επανεπενδυθεί κατά το μάλλον ή ήττον με τις ίδιες αναλογίες.

Θα μπορούσε τουλάχιστον να αναφέρει η Επιτροπή σε τι ύψος ανέρχεται συνολικά το μισθολογικό κόστος των υπαλλήλων που είναι εγκατεστημένοι στις Βρυξέλλες, το οποίο κόστος εξομοιούται με δαπάνες προς όφελος του Βελγίου; Για πόσους υπαλλήλους πρόκειται και ποιά είναι η υπηκόοτητά τους; Θα μπορούσε να παράσχει η Επιτροπή συγκεκριμένα στοιχεία για τα έτη 1995, 1996 και 1997;

Θα μπορούσε να διαβιβάσει η Επιτροπή τον πίνακα που παρουσίασαν οι Κάτω Χώρες; Διαθέτει η Επιτροπή συγκεκριμένα στοιχεία και αριθμούς;

Απάντηση του κ. Liikanen εξ ονόματος της Επιτροπής (18 Νοεμβρίου 1997)

Το σύνολο των δαπανών της Επιτροπής για τους μονίμους και εκτάκτους υπαλλήλους της στο Βέλγιο βάσει του προϋπολογισμού λειτουργίας, έχει ως εξής:

>TABLE>

Η Επιτροπή δεν μπορεί να εκτιμήσει ποια είναι η αναλογία των μισθών που πραγματικά δαπανάται στο Βέλγιο. Πράγματι, διαθέτει στοιχεία μόνο για το μέρος των μισθών αυτών που μεταφέρει η ίδια σε άλλα κράτη μέλη, κατόπιν αιτήσεως των ενδιαφερόμενων μονίμων και εκτάκτων υπαλλήλων. Το 1997, το μέσο ποσοστό των εν λόγω μεταφορών σε σχέση με το σύνολο των αμοιβών ήταν περίπου 7%.

Ο αριθμός των μονίμων και εκτάκτων υπαλλήλων στις Βρυξέλλες, κατανεμημένων ανά ιθαγένεια, είναι ο εξής:

>TABLE>

Η Επιτροπή δεν γνωρίζει τον πίνακα που παρουσίασαν οι Κάτω Χώρες.
ΓΡΑΠΤΗ ΕΡΩΤΗΣΗ E-3108/97 υποβολή: Roberta Angelilli (NI) προς την Επιτροπή (13 Οκτωβρίου 1997)

Θέμα: Ανάθεση έργου για την κατασκευή του νέου ανατολικού περιφερειακού δακτυλίου της Ρώμης

Παρά το γεγονός ότι η Επιτροπή των Ευρωπαϊκών Κοινοτήτων αντιτάχθηκε στην απόφαση του Δήμου της Ρώμης να αναθέσει την κατασκευή του νέου ανατολικού περιφερειακού δακτυλίου στον Οργανισμό Ferrovie dello Stato Spa (εθνικό φορέα του σιδηροδρομικού δικτύου της Ιταλίας) κατά τον μήνα Αύγουστο, ο Δήμος της Ρώμης ενέκρινε νέα απόφαση με την οποία ανέθεσε στην εταιρία Sta spa, εταιρία που ανήκει στον Δήμο, τον σχεδιασμό του έργου, στον Οργανισμό Ferrovie dello Stato την κατασκευή του.

Η ενέργεια αυτή είναι φανερό ότι αψηφά την άποψη της Επιτροπής, και θέτει εκ νέου το πρόβλημα με τους ίδιους όρους που τέθηκε στο παρελθόν. Επιπλέον, η ανάθεση του σχεδιασμού του έργου στην εταιρία Sta spa εγείρει πολλά ερωτηματικά, δεδομένου ότι παρόλο που σύμφωνα με το καταστατικό της πρόκειται για επιχείρηση δημοσίων μέσων μεταφοράς, στη νέα απόφαση του δημοτικού συμβουλίου του Δήμου της Ρώμης ορίζεται ως εταιρία μηχανικών κατασκευών. Ακόμη, η απόφαση του δημοτικού συμβουλίου της Ρώμης προβλέπει ότι η Sta μπορεί να χρησιμοποιεί εξωτερικούς συμβούλους στις εργασίες της, χωρίς ωστόσο να ορίζονται επακριβώς και επαρκώς ούτε οι λεπτομέρειες εφαρμογής ούτε τα όρια μιας τέτοιας δυνατότητας.

Κατόπιν τούτου ερωτάται η Επιτροπή:

1. εάν γνωρίζει τη νέα απόφαση του Δήμου της Ρώμης 7

2. εάν η απόφαση αυτή έλαβε σοβαρά υπόψην της τις παρατηρήσεις στις οποίες προέβη στο παρελθόν η Επιτροπή 7

3. εάν η νέα ανάθεση αρμοδιοτήτων έγινε με σεβασμό προς την οδηγία 92/50/ΕΟΚ ((ΕΕ L 209 της 24.7.1992, σελ. 1)) περί συνάψεως δημοσίων συμβάσεων 7

4. εάν, σε περίπτωση που διαπιστωθεί παράβαση, η Επιτροπή είναι διατεθειμένη να λάβει μέτρα έναντι του Δήμου της Ρώμης;

Απάντηση του κ. Monti εξ ονόματος της Επιτροπής (19 Νοεμβρίου 1997)

Οι ιταλικές αρχές δεν έχουν ακόμη κοινοποιήσει επίσημα στην Επιτροπή την απόφαση στην οποία αναφέρεται το Αξιότιμο Μέλος του Κοινοβουλίου. Ως εκ τούτου, η Επιτροπή δεν δύναται, προς το παρόν, να αποφανθεί σχετικά με το κατά πόσον η εν λόγω απόφαση συνάδει με την οδηγία 92/50/ΕΟΚ της 18ης Ιουνίου 1992 για το συντονισμό των διαδικασιών σύναψης δημόσιων συμβάσεων υπηρεσιών. Σε περίπτωση που διαπιστωθεί κάποια παραβίαση της σχετικής νομοθεσίας, η Επιτροπή θα μπορούσε να ασκήσει διαδικασία κατά της Ιταλίας δυνάμει του άρθρου 169 της συνθήκης ΕΚ, αλλά σε καμία περίπτωση δεν μπορεί να προβεί σε ενέργειες κατά του Δήμου της Ρώμης.
ΓΡΑΠΤΗ ΕΡΩΤΗΣΗ E-3021/97 υποβολή: Amedeo Amadeo (NI) προς την Επιτροπή (1 Οκτωβρίου 1997)

Θέμα: Βελτίωση της παραγωγής και της εμπορίας μελιού

Σχετικά με «την πρόταση κανονισμού (ΕΕ) του Συμβουλίου η οποία καθορίζει τους γενικούς κανόνες εφαρμογής των δράσεων που αφορούν την παραγωγή και την εμπορία μελιού (έγγρ. COM(96) 0596 - 96/0282/ CNS) ((ΕΕ C 378 της 13.12.1996, σελ. 20 )).Η πρόταση της Επιτροπής αποτελεί συνέχεια του εγγράφου προβληματισμού σχετικά με την ευρωπαϊκή μελισσοκομία το οποίο εκπονήθηκε το 1994. Προτείνεται ουσιαστικά η προώθηση, μέσω κοινοτικής επιχορήγησης 15 εκατ. Ecu ετησίως, των εθνικών προγραμμάτων τα οποία προβλέπουν δράσεις τεχνικής υποστήριξης, εργαστηριακής ανάλυσης και καταπολέμησης των ασθενειών των μελισσών, αλλά και την εκπόνηση μελετών σε εθνικό επίπεδο σχετικά με τη διάρθρωση του τομέα, τόσο σε επίπεδο παραγωγής όσο και σε επίπεδο εμπορίας.

Ζητείται από την Ευρωπαϊκή Επιτροπή να επεκτείνει την πρόταση και σε ορισμένα θέματα που αφορούν την κυκλοφορία του μελιού στην εσωτερική αγορά, προβλέποντας έλεγχο των μαζικών εισαγωγών μελιού από τρίτες χώρες και καθορίζοντας ποιοτικά κριτήρια για το παραγόμενο στην Ευρωπαϊκή Ένωση μέλι.

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-3019/97, E-3020/97, E-3021/97 και E-3022/97 (29 Οκτωβρίου 1997)

Κατ' αρχήν, η Επιτροπή επιθυμεί να επιστήσει την προσοχή του αξιότιμου μέλους του Κοινοβουλίου στο γεγονός ότι ο κανονισμός (ΕΚ) αριθ. 1221/97 του Συμβουλίου της 25ης Ιουνίου 1997 περί των γενικών κανόνων εφαρμογής για ενέργειες βελτίωσης της παραγωγής και της εμπορίας του μελιού ((ΕΕ L 173 της 01.07.1997 )) ψηφίστηκε στις 25 Ιουνίου 1997.

Ο κανονισμός προβλέπει, μεταξύ των δράσεων προτεραιότητας, την τεχνική ενίσχυση των μελισσοκόμων στην οποία εντάσσεται και η κατάρτιση νέων αγροτών που ενδιαφέρονται για τη μελισσοκομία. Στόχος του κανονισμού είναι η βελτίωση της παραγωγής και εμπορίας του μελιού. Κατά συνέπεια, δεν πρόκειται για υγειονομικό πρόγραμμα εξάλειψης των ασθενειών. Ο κανονισμός προβλέπει κοινοτική συγχρηματοδότηση των εθνικών προγραμμάτων και ισχύει, κατ'αυτή την έννοια, για όλους ανεξαιρέτως τους μελισσοκόμους.

Ως προς τις εισαγωγές και τα κριτήρια ποιότητας του μελιού που διατίθεται στις κοινοτικές αγορές, ισχύει η οδηγία 74/409/ΕΟΚ του Συμβουλίου της 22ας Ιουλίου 1974 περί εναρμονίσεως των νομοθεσιών των κρατών μελών που αφορούν το μέλι ((ΕΕ L 221 της 12.08.1974 )). Πρόταση τροποποίησης της ανωτέρω οδηγίας βρίσκεται υπό εξέταση στο Κοινοβούλιο και το Συμβούλιο.

Το μέλι καταγωγής από τρίτες χώρες υπόκειται στους ίδιους κανόνες ελέγχου με αυτό που παράγεται στο εσωτερικό της Κοινότητας, σύμφωνα με την οδηγία 89/397/ΕΟΚ του Συμβουλίου της 14ης Ιουνίου 1989 σχετικά με τον επίσημο έλεγχο των τροφίμων ((ΕΕ L 186 της 30.06.1989 )). Υπάγεται στην αρμοδιότητα των εθνικών αρχών να λάβουν όλα τα κατάλληλα μέτρα ώστε ο έλεγχος να πραγματοποιείται βάσει της εν λόγω οδηγίας.
ΓΡΑΠΤΗ ΕΡΩΤΗΣΗ E-3051/97 υποβολή: Amedeo Amadeo (NI) προς την Επιτροπή (2 Οκτωβρίου 1997)

Θέμα: Πολιτική αριθμοδότησης για τηλεπικοινωνιακές υπηρεσίες

Η ερώτηση αφορά την «Πράσινη Βίβλο για την Πολιτική αριθμοδότησης για τηλεπικοινωνιακές υπηρεσίες στην Ευρώπη» (έγγρ. COM(96) 0590 τελικό): Δεδομένου ότι η εναρμόνιση και ο συγχρονισμός της διαδικασίας για την εισαγωγή της επιλογής και της προεπιλογής των γραμμών πρέπει να εξετασθεί με προσοχή και υποστηρίζοντας ότι η φορητότητα των αριθμών πρέπει να επιτευχθεί το συντομότερο δυνατόν ώστε, από 1ης Ιανουαρίου 1998, εφ' όσον το επιτρέπουν οι τεχνικές δυνατότητες, να γίνεται η μεταφορά της εγκατάστασης (εντός της ζώνης της γραμμής), να υφίσταται η σχετική υπηρεσία και οι παρέχοντες αυτήν (συμπεριλαμβανομένης και της φορητότητας των αριθμών για ειδικές υπηρεσίες) 7 υποστηρίζοντας ότι ο ευρωπαϊκός χώρος της αριθμοδότησης στις τηλεπικοινωνίες πρέπει να δημιουργηθεί το συντομότερο δυνατόν, αλλά πρέπει να αξιολογούνται συνεχώς τα οικονομικά και κοινωνικά πλεονεκτήματα εκ της εφαρμογής του,

ερωτάται η Επιτροπή, ποιός είναι, στο πλαίσιο αυτό, ο ρόλος και ο ουσιαστικός χαρακτήρας της υπό σύσταση νέας ευρωπαϊκής αρχής;

Απάντηση του κ.Bangemann εξ ονόματος της Επιτροπής (23 Οκτωβρίου 1997)

Στην πράσινη βίβλο του Νοεμβρίου 1996 σχετικά με το ζήτημα της αριθμοδότησης, η Επιτροπή υπέβαλε σε δημόσια διαβούλευση διάφορες επιλογές πολιτικής σχετικά με τα ζητήματα της αριθμοδότησης. Μεταξύ των επιλογών αυτών συγκαταλέγονταν η δημιουργία μιας νέας δομής κανονιστικής ρύθμισης και διοίκησης των αριθμών κλήσης στην Ευρώπη. Η εν λόγω δομή θα διαδραμάτιζε σημαντικό ρόλο σε ένα από τα πλέον φιλόδοξα προταθέντα σενάρια, δηλαδή την εναρμόνιση των εθνικών συστημάτων αριθμοδότησης. Ωστόσο, βάσει των αποτελεσμάτων της διαβούλευσης, η Επιτροπή κατέληξε στην ανακοίνωση του Μαΐου 1997 ((COM(97) 203 τελικό )) σύμφωνα με την οποία, προς το παρόν, είναι ανεπαρκής η στήριξη μιας πιο μακρόπνοης εναρμόνισης των εθνικών συστημάτων χορήγησης αριθμών κλήσης. Αυτή η εκτίμηση ενδεχομένως να αλλάξει υπό το φως των νέων αιτημάτων της αγοράς μετά από την πλήρη ελευθέρωση και επομένως θα πρέπει σε λίγα χρόνια να πραγματοποιηθεί περαιτέρω ανάλυση του κόστους ως προς τα οφέλη.

Βραχυπρόθεσμα, το μόνο νέο καθήκον για τη διαχείριση των αριθμών κλήσης σε ευρωπαϊκό επίπεδο θα προκύψει από τη δημιουργία ενός ευρωπαϊκού τηλεφωνικού χώρου αριθμών κλήσης (ETNS) βάσει του κωδικού χώρας 388, όπως πρότεινε η Επιτροπή στην ανακοίνωση που εξέδωσε τον Μάιο. Ωστόσο, η κλίμακα του ETNS δεν αιτιολογεί τη δημιουργία μιας ευρωπαϊκής αρχής αριθμοδότησης και η Επιτροπή πρότεινε να επιφορτισθεί το υφιστάμενο ευρωπαϊκό γραφείο τηλεπικοινωνιών (ΕΤΟ) με τη διαχείριση του ETNS, τουλάχιστον στα αρχικά στάδια.

Προς τα τέλη του 1999, η Επιτροπή θα προχωρήσει σε επανεξέταση του κανονιστικού τηλεπικοινωνιακού πλαισίου της Κοινότητας υπό το φως των απαιτήσεων των ελευθερωμένων τηλεπικοινωνιακών αγορών. Η ανάγκη σύστασης ευρωπαϊκής κανονιστικής αρχής τηλεπικοινωνιών θα εξετασθεί εκ νέου ως τμήμα της ανωτέρω επανεξέτασης.
ΓΡΑΠΤΗ ΕΡΩΤΗΣΗ E-3148/97 υποβολή: Klaus Lukas (NI) προς την Επιτροπή (13 Οκτωβρίου 1997)

Θέμα: Ανεξαρτησία της Επιτροπής

Σε μια διαφημιστική ταχυδρομική κάρτα του αμερικανικού «IMADEC International Business School», εμφανίζεται, με υπόβαθρο την επίσημη σημαία της Ευρωπαϊκής Ένωσης, ο Επίτροπος Franz Fischler να συστήνει ένα κύκλο σπουδών που οργανώνεται από το εν λόγω εμπορικό ινστιτούτο για την επίτευξη διπλώματος MBA και μάλιστα με το σλόγκαν «custom made for the European top management». Η Επιτροπή μπορεί να αναφέρει πώς μπορεί κανείς να συμβιβάσει αυτή τη διαφημιστική εμφάνιση του Επιτρόπου Franz Fischler με την υποχρέωση ανεξαρτησίας των Επιτρόπων;

Ο Επίτροπος Fischler έχει λάβει αμοιβή γι' αυτή την εμφάνιση;

Πιστεύει ο Επίτροπος Fischler και η Επιτροπή ότι είναι απολύτως απαραίτητο να παρακολουθήσει κανείς αυτόν τον κύκλο σπουδών του αμερικανικού ιδρύματος διαρκείας ενός έτους για να εξασκήσει τις δραστηριότητες του Επιτρόπου;

Εάν ναι, πότε οι σημερινοί Επίτροποι θα εγγραφούν σε αυτόν τον κύκλο σπουδών;

Θα πρέπει πλέον να ισχύει ως προϋπόθεση η παρακολούθηση αυτού του κύκλου σπουδών για να μπορεί κανείς να εξασκήσει δραστηριότητες Επιτρόπου;

Απάντηση του κ. Fischler εξ ονόματος της Επιτροπής (11 Νοεμβρίου 1997)

Η ταχυδρομική κάρτα που δημοσιεύθηκε από το «Imadec International Business School», την οποία δεν έχει δει ο κ. Fischler αλλά έλαβε αφού την ζήτησε βασίζεται σε φωτογραφίες που ελήφθησαν κατά την τελετή χορήγησης των διπλωμάτων ΜΒΑ σε 3000 σπουδαστές πανεπιστημίων της Καλιφόρνιας που είχαν συγκεντρωθεί στο πανεπιστήμιο Hayward τον Ιούνιο του 1997. Τα πανεπιστήμια αυτά επωφελήθηκαν της ευκαιρίας να ανακηρύξουν τον κ. Fischler επίτιμο διδάκτορα για τις δραστηριότητές του στον γεωργικό τομέα.

Η Επιτροπή και τα μέλη της έδιναν ανέκαθεν μεγάλη σημασία στις εκπαιδευτικές δραστηριότητες και θα συνεχίσουν να καταβάλουν κάθε προσπάθεια για την υποστήριξη τους.

Ο κ. Fischler δεν έχει ποτέ λάβει αμοιβή για τις εμφανίσεις του.

Η Επιτροπή παρακαλεί το Αξιότιμο Μέλος του Κοινοβουλίου να της διαβιβάσει κάθε στοιχείο που θα μπορούσε να την βοηθήσει να αξιολογήσει σε ποιο βαθμό η ταχυδρομική κάρτα αποτελεί απαράδεκτη διαφήμιση χρησιμοποιώντας μία φωτογραφία χωρίς την έγκρισή της ή απλώς παρέχει θετικές πληροφορίες για τα πλεονεκτήματα ενός προγράμματος κατάρτισης.

Παρεμπιπτόντως, το Αξιότιμο Μέλος του Κοινοβουλίου θα έκανε καλά να κοιτάξει καλύτερα την σημαία που εμφανίζεται στην κάρτα. Εάν κοιτάξει καλά, θα παρατηρήσει ότι η σημαία δεν είναι η ευρωπαϊκή σημαία αλλά η σημαία του Imadec.
ΓΡΑΠΤΗ ΕΡΩΤΗΣΗ E-2695/97 υποβολή: Cristiana Muscardini (NI) προς την Επιτροπή (1 Σεπτεμβρίου 1997)

Θέμα: Πλημμύρες και προστασία του περιβάλλοντος

Οι πρόσφατες πλημμύρες στις διάφορες περιοχές της Ευρώπης καθώς και εκείνες που συνέβησαν τα τελευταία χρόνια στην Ιταλία οφείλονται πολύ συχνά, πέρα από τους αυστηρώς μετεωρολογικούς παράγοντες, σε ζημιές που έχουν προκληθεί από εγκληματικές πολιτικές που καταστρέφουν το περιβάλλον. Σύμφωνα με μια πρόσφατη έρευνα στις όχθες του ποταμού Adda sth Valtellina την οποία διεξήγαγε το παράρτημα της WWF στη Λομβαρδία, 690 κτήρια και μικρότερα οικοδομικά έργα, ανάμεσα στα οποία 376 κατοικίες και 91 εγκαταστάσεις παραγωγής, διατρέχουν τον κίνδυνο της πλημμύρας. Τα στοιχεία αυτά καταδεικνύουν ολοφάνερα την πλήρη έλλειψη μιας προληπτικής επιτόπιας πολιτικής, με αποτέλεσμα να επιτρέπεται η τσιμεντοποίηση ακόμα και των όχθεων των ποταμών.

Ενόψει των κινδύνων που δημιουργεί αυτή η σοβαρή κατάσταση, είναι η Επιτροπή σε θέση.

1. να προβεί σε έλεγχο των υδρογεωλογικών κινδύνων προς εξασφάλιση των προϋποθέσεων ασφάλειας του περιβάλλοντος;

2. μπορεί δε να προτείνει να διεξάγονται προληπτικοί έλεγχοι της συμβατότητας των μελλοντικών πολεοδομικών σχεδίων προς τη γεωλογική κατάσταση του εδάφους, ιδιαίτερα στις περιοχές εκείνες που διατρέχουν μεγαλύτερο κίνδυνο να υπερχειλίσουν οι όχθες των ποταμών τους;

Απάντηση της κας Bjerregaard εξ ονόματος της Επιτροπής (23 Σεπτεμβρίου 1997)

Η Επιτροπή είναι πολύ ευαίσθητη ως προς το πρόβλημα των πλημμυρών που συμβαίνουν πολύ συχνά παντού στην Ευρώπη και έχουν αναληφθεί τα τελευταία χρόνια διάφορες σκέψεις και δράσεις, προκειμένου να εξωθηθούν τα κράτη μέλη προς την έρευνα του περιορισμού των κινδύνων και των επιπτώσεων του φαινομένου αυτού.

Καταβλήθηκαν πολλές προσπάθειες ενθάρρυνσης και στήριξης των κρατών μελών, προκειμένου να αναπτύξουν προληπτικά μέτρα και να επανορθώσουν την ανεπάρκεια μέτρων που ελήφθησαν κατά το παρελθόν για την διευθέτηση της κοίτης των ποταμών. Πρόκειται για πρόσφατες δράσεις που ανελήφθησαν στο πλαίσιο της κοινοτικής πρωτοβουλίας Interreg II.

Εξάλλου, πολλά ερευνητικά προγράμματα αφορούν το πρόβλημα των πλημμυρών, με σκοπό την ανάπτυξη τεχνικών για την διασφάλιση υψηλότερου επιπέδου ασφάλειας.

Ωστόσο, δεν αποτελεί αρμοδιότητα της Επιτροπής να καθορίσει και να ελέγξει τις καταστάσεις κινδύνου στα κράτη μέλη, δεδομένου ότι ο τομέας αυτός υπάγεται στις διάφορες εθνικές, περιφερειακές και τοπικές αρμοδιότητες των κρατών μελών
ΓΡΑΠΤΗ ΕΡΩΤΗΣΗ E-3106/97 υποβολή: Roberta Angelilli (NI) προς την Επιτροπή (13 Οκτωβρίου 1997)

Θέμα: Κατασκευή σιδηροδρομικής γραμμής για τρένα υψηλής ταχύτητας Ρώμης-Νεαπόλεως

Η κατασκευή του τμήματος της σιδηροδρομικής γραμμής για τρένα υψηλής ταχύτητας Ρώμης-Νεαπόλεως, και οι καταστροφικές της επιπτώσεις στις αστικές περιοχές της που θα θιγούν (La Rustica, Casal Bertone, Tor Sapienza, Lunghezza) έχουν ήδη αποτελέσει αντικείμενο δύο ερωτήσεων, της Ε-0508/97 ((ΕΕ C 186 της 18.6.1997, 261 και ΕΕ C 391 της 23.12.1997, σελ. 15.)) και της Ε-1412/97 ((ΕΕ C 45 της 10.2.1998, σελ. 28.)).

Απαντώντας στις ερωτήσεις αυτές, η Επιτροπή γνωστοποίησε την πρόθεσή της να λάβει μέτρα για να εξασφαλίσει τον σεβασμό της οδηγίας 85/337/ΕΟΚ ((ΕΕ L 175 της 5.7.1985, σελ. 40.)) σχετικά με την εκτίμηση των επιπτώσεων των μεγάλων έργων στο περιβάλλον. Έχοντας υπόψη ότι, εν τω μεταξύ, συνεχίζονται ακόμη οι διαδικασίες που συνδέονται με τις κατασκευαστικές εργασίες, ερωτάται η Επιτροπή:

1. να πεί ακριβώς, ει δυνατόν με λεπτομέρειες, ποιά είναι τα σχετικά μέτρα που έλαβε ή πρόκειται να λάβει 7

2. τί επιπτώσεις ενδέχεται να έχουν τα μέτρα αυτά στα σημερινά κατασκευαστικά σχέδια;

3. τι πρωτοβουλίες θα αναλάβει η Επιτροπή σε περίπτωση που οι ιταλικές αρχές αγνοήσουν τα μέτρα αυτά;

Κοινή απάντηση της κας Bjerregaard στις γραπτές ερωτήσεις Ε-3000/97 και Ε-3106/97 εξ ονόματος της Επιτροπής (14 Νοεμβρίου 1997)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στην γραπτή της ερώτηση E-2351/97 ((ΕΕ C 82 της 17.3.1998, σελ. 62. )).